Päike on meie elu ja eksistentsi alus. Tuhandeid aastaid on inimesed teda imetlenud ja austanud. Ta on kaunis, lummav, ent samas ohtlik ning hirmutav. Paljud uskumused ja religioonid võlgnevad oma juured just päikesele, kes on sünnitanud tuhandeid legende, olemas on päikesejumalad, päikesekummardajad.  Ra, Apollo, Helios, Sunna ja paljud teised!  Valgus võidab muinaslugudes alati pimeduse. Meiegi siin heitliku ilmaga Eestimaal armastame päikest. Et hea oleks olla, peaks olema soe. Siinne talv kujutab  endast tavaliselt ühte üsna pimedat ning väsitavat perioodi, seetõttu on talvisel ajal päikese nägemine kuidagi eriliselt mõnus ja teraapiline.